Industrijski menadžment
Industrijski menadžment je naučna disciplina koja proučava planiranje, organizovanje i kontrolu poslovnih procesa u industriji, radi ostvarivanja strateških ciljeva. Industrijski menadžment je grana inženjeringa koja se bavi stvaranjem i upravljanjem sistemima koji integrišu ljude, materijale i energiju na produktivan način.

Otac industrijskog menadžmenta i menadžmenta kao nauke je američki mašinski inženjer Frederik Tejlor. On je istraživao proces rada, kao inženjer u industriji čelika. Na osnovu tih istraživanja je zaključio da je neadekvatni menadžment uzrok mnogih propusta u radu. Njegova istraživanja su bazirana na matematičkim metodama. Poznate su dve studije na kojima je radio: studija vremena i studija pokreta. Uz Tejlora kao tvorca ovakve teorije stao je i Henri Ford, tvorac linijske proizvodnje. Pa se tako u literaturi javljaju termini tejlorizam i fordizam. Mnogi autori u oblasti menadžmenta, poistovećuju ga sa inženjerskim menadžmentom.

Naučni menadžment se razvio posle industrijske revolucije, kada su organizacije postajale sve složenije po pitanju tržišta, tehnologije, energenata, transporta i sl. Do danas su se razvila tri područja: inženjersko-informatički menadžment, inženjersko-proizvodni menadžment, inženjersko-ekonomski menadžment.

Danas na nekim od fakulteteta, izučava se kao industrijsko - ekomonski menadžment i kao informatički menadžment, gde se nakon studija se dobija zvanje master menadžmenta odgovarajućeg usmerenja. Diplomirani industrijski menadžeri mogu da rade na radnim mestima kao što su: izvršni direktori preduzeća, menadžeri operative, direktori proizvodnje, tehnički direktori, menadžeri logistike, menadžeri odeljenja, marketing menadžeri, menadžeri informatike, menadžeri ljudskih resursa i sl.

Industrijski menadžment se zasniva na novoj paradigmi upravljanja proizvodom, kao generatorom zbivanja svih procesa u preduzeću. Na ovom studijskom programu se izučavaju predmeti kao što su: industrijski menadžment, operaciona istraživanja, kvantitativne (matematičke) metode, kompjuterske tehnologije, menadžment proizvodnih procesa, organizacija proizvodnje, e-poslovanje, baze podataka za menadžere, menadžent investicija, poslovna etika, menadžment ljudskih resursa, tehnološki sistemi, upravljačko računovodstvo, marketing, marketing informacioni sistemi i dr. Nakon završenih studija stiče se zvanje diplomirani industrijski menadžer odgovarajućeg usmerenja. Jedan od najpoznatijih autora u ovoj oblasti kod nas u Srbiji je profesor Vuksan Bulat, doktor tehničkih nauka.

Stožeri industrijske proizvodnje su: cena, kvalitet i rokovi isporuke. Industrijski menadžment ima za cilj stvaranje kopleksno optimizovanog poslovnog proizvodnog sistema, takozvani KOPPSIO.

Novi proizvodi stalno bivaju plasirani, tako da se kompanija mora prilagođavati zahtevima tržišta. Vremenski period od formiranja ideje do njene realizacije se smanjuje:
 za fotografiju 112 godina
 za telefon 56 godina
 za televizor 14 godina
 za integralno kolo 3 godine.

Izvori

Literatura 
 
 Badiru, A. (Ed.) (2005). Handbook of industrial and systems engineering. CRC Press. .
 Blanchard, B. and Fabrycky, W. (2005). Systems Engineering and Analysis (4th Edition). Prentice-Hall. .
 Salvendy, G. (Ed.) (2001). Handbook of industrial engineering: Technology and operations management. Wiley-Interscience. .
 Turner, W. et al. (1992). Introduction to industrial and systems engineering (Third edition). Prentice Hall. .
 Eliyahu M. Goldratt, Jeff Cox: ''The Goal” (1984). North River Press; 2nd Rev edition (1992). ; 20th Anniversary edition (2004) 0-88427-178-1
 Miller, Doug, Towards Sustainable Labour Costing in UK Fashion Retail (February 5, 2013). Available at SSRN: http://ssrn.com/abstract=2212100 or http://dx.doi.org/10.2139/ssrn.2212100

Manufaktura
Menadžment